b'\n_START_ARTICLE_\nBal\xc5\xa1i\xc4\x87i\n_START_PARAGRAPH_\nBal\xc5\xa1i\xc4\x87i so bili srednjeve\xc5\xa1ka vladarska dinastija, ki je vladala v Zeti od leta 1356 do 1435, ko so oblast prevzeli Crnojevi\xc4\x87i. Njihovo ozemlje je obsegalo okolico Bara in severno Albanijo.\n_START_SECTION_\nPoreklo\n_START_PARAGRAPH_\nBal\xc5\xa1i\xc4\x87i so bili slovanska kraljevska dru\xc5\xbeina, vendar niso bili slovanskega porekla._NEWLINE_Nekateri zgodovinarji trdijo, da je njihova dru\xc5\xbeina gotskega porekla. Ena od teorij trdi, da so izvirali iz Provanse (Francija) in da so se pisali de Baux, da Baulx ali de Bauge. V Zeto so se preselili konec 13. stoletja (1272-1280) ali na za\xc4\x8detku 14. stoletja. V Zeti je takrat vladala kraljica Jelena An\xc5\xbeujska, vdova kralja Stefana Uro\xc5\xa1a I., ki jim je podelila plemi\xc5\xa1ki naslov in zemljo v delu Diokleje. V njeni slu\xc5\xbebi je bil Mate Bal\xc5\xa1i\xc4\x87, prvi Bal\xc5\xa1i\xc4\x87, ki ga omenjajo zgodovinski viri. Ime Bal\xc5\xa1i\xc4\x87 bi lahko nastalo neapeljske oblike priimka de Baux, ki se glasi del Balzo._NEWLINE_Dubrovni\xc5\xa1ki zgodovinar Mavro Orbin v svoji knjigi Kraljestvo Slovanov iz leta 1601 trdi, da so bili Bal\xc5\xa1i\xc4\x87i potomci manj\xc5\xa1ega posestnika Bal\xc5\xa1e, poslovanjenega Vlaha (Iliroromana oziroma romaniziranega Ilira), ki je za svoje voja\xc5\xa1ke zasluge od carja Du\xc5\xa1ana ali od njegovega naslednika carja Uro\xc5\xa1a dobil plemi\xc5\xa1ki naslov.\n_START_SECTION_\nZgodovina\n_START_PARAGRAPH_\nBal\xc5\xa1i\xc4\x87i se prvi\xc4\x8d omenjajo leta 1356. Posedovali so okolico Bara, Budve in severne Albanije. Dinastija ni bila velika in je imela samo pet dru\xc5\xbeinskih poglavarjev:_NEWLINE_Sodelovali so pri ru\xc5\xa1enju oblastni\xc5\xa1kega plemi\xc4\x8da Nikole Altomanovi\xc4\x87a in si leta [[1373] ]so prisvojili Trebinje, Konavle in Dra\xc4\x8devico, s \xc4\x8demer so prevzeli polo\xc5\xbeaj najmo\xc4\x8dnej\xc5\xa1ih zemlji\xc5\xa1kih gospodov v dubrovni\xc5\xa1kem zaledju. Dubrovni\xc5\xa1ka republika jim je za\xc4\x8dela pla\xc4\x8devati tako imenovani Svetodmitarski dohodek, ki so ga pred tem pla\xc4\x8devali srbskim vladarjem. Leta 1377 je bosanski kralj Tvrtko I. Kotromani\xc4\x87 sam prevzel njihova prisvojena ozemlja in dobil pravico do Svetodmitarskega dohodka. Bal\xc5\xa1i\xc4\x87i zato postali mo\xc4\x8dan nasprotnik Bosne, ki se je zato povezala zetskimi Crnojevi\xc4\x87i._NEWLINE_Kasnej\xc5\xa1a zgodovina Bal\xc5\xa1i\xc4\x87ev je tesno povezana s politi\xc4\x8dnimi dogajanji v sosedstvu. Njihova posestva si je hotelo prilastiti Osmansko cesarstvo in Bene\xc5\xa1ka republika, zato so si poiskali za\xc5\xa1\xc4\x8dito pri bosanskem vojvodi Sandalju Hrani\xc4\x87u in srbskem despotu Stefanu Lazarevi\xc4\x87u._NEWLINE_Potomci Bal\xc5\xa1i\xc4\x87ev se zadnjikrat omenjajo okrog leta 1500.'